ስኬማታማ የኢኮኖሚ ዲፕሎማሲ ውጤት መመዝገቡን  የውጭ ጉዳይ ሚኒስቴር  ገለጸ
የኢፌዴሪ የውጭ ጉዳይ ሚኒስትር የተጠናቀቀው የበጀት ዓመት ስኬታማ የኢኮኖሚ ዲፕሎማሲ የተመዘገበበት ዓመት መሆኑን የኢፌዴሪ የውጭ ጉዳይ ሚኒስትር ቃል አቀባይ አቶ መለስ ዓለም ገለጹ  ።ቃል አቀባዩ ዛሬ ለጋዜጠኞች በሰጡት መግለጫ እንደገለጹት፤ የ2009 በጀት ዓመት ከተለያዩ የዓለም አገራት ጋር ስኬታማ የውጭ ግንኙነት  ፣ ትብብርና ስምምነት የተፈጸመበት ነው ።ለአገሪቱ  የውጭ  ቀጥታ ኢንቨስትመንትን በመሳብ  ለወጪ ምርቶች  የሚሆን  የገበያ  ዕድሎችን  በማመቻቸት  ስኬታማ ሥራዎች መከናወናቸውን አብራርተዋል ።ከተለያዩ አገራት ጋር የቴክኖሎጂና የዕውቀት ሽግግርን ሊያሳድጉ የሚችሉ እንዲሁም በዓመቱ ለአገሪቱ የፋይናንስ ብድርና እርዳታን የሚያስገኙ የትብብር ስምምነቶች  ከተለያዩ አገራት ጋር  መካሄዳቸውን ቃል አስረድተዋል።ከውጭ 84 የሚደርሱ ትልልቅ ዓለም አቀፍ ኩባንያዎች ወደ ኢትዮጵያ ገብተው በተለያዩ  የኢንቨስትመንት ዘርፎች  እንዲሠማሩ  መደረጉንም  ጠቁመዋል  ።ኢትዮጵያ እንደ ቱርክ ፣ ጃፓን፣ ሞሮኮና ብራዚል ከመሳሰሉት አገራት  ጋር በመሆንም   31 የሚደርሱ  ትልልቅ  የቢዝነስ ፎረሙችን ማዘጋጀት  ችላለች ብለዋል ቃል አቀባዩ ።አገሪቱ  በተለያዩ ዘርፎች 60 የሚሆኑ የቴክኖሎጂ ሽግግር ተግባራትና 261  የሚደርሱ  የቴክኒክና ሙያ  የትምህርት ዕድሎችን ማመቻቸት የተቻለ ሲሆን፤ 122  በሚሆኑ የውጭ  አገራት የገበያ ዕድሎችን የማፈላለግ ሥራዎች መከናወናቸውን ቃል ገልጸዋል ።ሰሞኑን የሶማሊያ ልዑካን ቡድን በኢትዮጵያ ጉብኝት በማድረግ  ከተለያዩ  የመንግሥት  የሥራ  ኃላፊዎች ውይይት  እያደረገ መሆኑ ጠቅሷል ።የውጭ ጉዳይ ሚኒስቴር የአስቸኳይ ጊዜ አዋጅን ዓላማና በአሁኑ ወቅት የተነሳበትን ምክንያት  በተመለከተ በአዲስ አበባ ለሚገኙ  የዲፕሎማሲ ማህበረሰብ አባላት በቂ ማብራሪያ በመሥጠት በጎ ምላሽ ማስገኘቱ ተመልክቷል ።  